**Jobb agyféltekés rajzolás**

tartalmi összefoglaló

Kutatási terület megnevezése: művészetek (rajz)

Egészen kicsi korom óta szeretek rajzolni. Szabadidőmnek legnagyobb részét képek készítésével töltöm a mai napig is. Amikor megláttam egy jobb agyféltekés rajztanfolyam hirdetését, úgy gondoltam, bőven van még hova fejlődnöm, így elhatároztam, hogy részt veszek rajta. Izgatottan vártam az első órát és a tanfolyamon szerzett tudásomat nem csak a rajzolásban, hanem a tanulásban is tudtam hasznosítani.

A tanfolyam órái nagyon különböztek az iskolában megszokott rajzóráktól. Különböző keménységű ceruzákkal gyakoroltuk az árnyékolást, ezután a satírozott csíkokba radírral rajzoltunk. A jobb agyfélteke aktiválásához a következő koncentrációs gyakorlatot végeztük: a kezünket figyeltük, oda képzelve egy rajta mászó bogarat, aminek az útját kellett a lapra lerajzolni, miközben nem a lapot, csak a kezünket nézhettük. Ezt a feladatot napjában többször is elvégeztük.

Bár nagy koncentrációt igényelt és nagyon elfáradtam, megérte elvégezni a jobb agyféltekés rajztanfolyamot, hiszen a mai napig is kamatoztatom az ott tanultakat.

Azon kívül, hogy megtanuljuk lerajzolni a körülöttünk lévő világot, más előnyökkel is jár az agyunk jobb féltekéjének fejlesztése. Megkönnyíthetjük a tanulást, koncentrációt. Ma már bebizonyosodott, hogy speciális gyakorlatokkal nem csak a tanulást lehet könnyebbé tenni, hanem az agyat is akarattal különböző állapotokba lehet hozni.

Készítette:

Csányi Vanda Eszter

Diószegi Sámuel Baptista Szakgimnázium és Szakközépiskola

Debrecen

Felkészítő tanár: dr. Dósáné Gargya Tünde